[Bonifacius Episcopus servus servorum Dei, Charissimo in Christo filio Philippo Regi Franciæ illustri, salutem et Apostolicam benedictionem. Divinæ gratia Majestatis acquiritur, si Ministris ejus pro ipsius Reverentia condignus honor impenditur, et favor necessarius exhibetur. Sanè dudùm Monasterio Cluniacensi, etc. et post verba hæc: tam in spiritualibus quam in temporalibus committentes: Sic finit, Rogamus itaque Serenitatem Regiam et hortamur attente, quatenus pro divina, et Apostolicæ Sedis Reverentiâ, statui ejusdem Monasterii Regia benignitate compatiens, te præfato Abbati reddas affectu benevolum et opere gratiosum, ac ejusdem Monasterii jura, quantùm in te fuerit, benigno favore protegas et defendas: ita quòd idem Abbas in exequenda sollicitudine sibi tradita possit prosperari facilius, et nos celsitudinem Regiam dignis inde laudum præconiis attollamus. Datum Romæ apud sanctum Petrum IV. Idus Januarii, Pontificatus nostri anno primo.]